
”Pesta farer landet rundt”

Theodor Kittelsen 1904

Godkjent av kommunestyret 23.09.2008/vedtak K-SAK 62/08

1. Forankring
Målsetting: 

Smittevernplanen er et hjelpemiddel for å verne befolkningen mot smittestoffer (deler av eller hele mikroorganismer som for eksempel bakterier, parasitter og virus) og konsekvensene disse kan medføre. Det gjøres ved å forebygge smitte og ved å ha en fornuftig plan med skadebegrensende tiltak når smitteutbrudd oppstår.
Planen skal derfor skissere hvordan en forebygger og håndterer utbrudd av smitte når dette oppstår, både i daglig drift og ved større utbrudd av smittsom sykdom.

Smittevernplanen er ikke ment som et utfyllende oppslagsverk, men skal omhandle generelle prinsipper og i tillegg enkelte særlige områder der dette er pålagt. Tuberkulosekontrollprogram er et eksempel på sistnevnte. Ved de aller fleste smitteutbrudd enten det er enkeltpasienter eller grupper, må aktuell kunnskap om den spesifikke tilstand innhentes fra gang til gang, men prinsippene som beskrives i smittevernplanen har til hensikt å gi en struktur som sikrer en forsvarlig håndtering av smitteutbrudd.
Lovgrunnlag:

Smittevernplan pålegges kommunen gjennom Lov nr. 55 om vern mot smittsomme sykdommer av 05.08.94 og tilhørende forskrifter. Særlig nevnes Forskrift om tuberkulosekontroll av 21.06.02, Forskrift om allmennfarlige smittsomme sykdommer av 01.01.95 og Forskrift om smittevern i helsetjenesten av 17.06.05. Lov nr.124 om matproduksjon og mattrygghet av 19.12. 2003 med tilhørende Forskrift om drikkevann er også sentral i forhold til smittevern. 
Gjeldende lover og forskrifter vedlegges ikke, men forutsettes tilgjengelig gjennom kommunen som arbeidsgiver eller direkte via http://lovdata.no.

Plikter og ansvar:
Politisk ledelse i kommunen har det overordna ansvaret for smittevernet i henhold til § 7-1 i Smittevernloven. 
Smittevernlegen skal etter § 7-2 i overnevnte lov:

· Utarbeide smittevernplan og revidere denne 
· Organisere smittevernarbeid rettet mot grupper av befolkningen

· Holde oversikt over smittsomme sykdommer i befolkningen

· Foreslå forebyggende tiltak

· Bistå kommunen, helsepersonell og andre i kommunen som har i oppgave å arbeide med vern om smittsomme sykdommer

· Gi informasjon, opplysninger og råd til befolkningen om vern mot smittsomme sykdommer

Sammenheng med andre kommunale planer:
Smittevernplanen er en underordnet del av kommunens overordna kriseberedskapsplan. I smittevernmessige beredskapssituasjoner skal smittevernlegen gjennom ordfører eller rådmann aktivisere kommunens kriseteam slik skissert i overordna plan.
Infeksjonskontrollprogrammene på sykehjem er en viktig del av smittevernarbeidet i kommunen og regnes som en underplan til smittevernplanen.

Ved smittevern i en beredskapssituasjon vil kommunens plan for helsemessig og sosial beredskap skissere omdisponering av personell og bygningsmasse for å møte behovene ved for eksempel en influensapandemi. 

Revisjonsrutiner:

Smittevernplanen skal revideres hvert 2.år, samt underveis hvis det er vesentlige momenter som bør endres enten grunnet hendelser, eksterne krav (for eksempel endret pandemistatus, oppgradering fra stadium 3) eller åpenbare mangler. Smittevernlegen har ansvar for revisjon, kommunestyret godkjenner planen.

Planen bør i tillegg til å være tilgjengelig på kommunens hjemmeside være tilgjengelig i papirversjon hos administrasjon, smittevernlege og i kurativ utøvende virksomhet som helsesøster- og legetjeneste.
2. Lokale forhold
Demografi:

Befolkningen etter kjønn og alder. 1.1. 2008 (937 personer). Prosent

Geografi/lokale forhold:

Torsken kommune er en geografisk 2-delt kommune. Kommuneadministrasjonen ligger i Gryllefjord i nord. Befolkningen er fordelt i flere mindre bygder; Gryllefjord og Torsken i nord, Grunnfarnes, Kaldfarnes, Sifjord, Medby og Flakkstavåg i sør. Det er ingen internvei som knytter kommunen sammen mellom nord og sør på en naturlig måte, en må kjøre via Tranøy kommune gjennom Kaperdalen og Svandalen for å komme fra nord til sør i Torsken kommune. Dette utgjør en kommunikasjonsmessig utfordring, spesielt på vinterstid. Fordelen med et krevende vær og spredt bebyggelse er at en får en robust befolkning som er vant til og i stand til å ta ansvar for egen hverdag. De er klar over hvor de bor og hvilke begrensinger dette kan medføre for infrastruktur og offentlig bistand.

Geografien gjør at også helsetjenesten er delt i to; med legekontor i Sifjord og i Gryllefjord, 2 delt pleie- og Omsorgstjeneste og sykehjem både i Gryllefjord og i Sifjord. Kurative legetjenester leveres fra høsten 2009 fra Lenvik kommune, med et eget Senjalegekontor lokalisert på Silsand som vil betjene utekontorene i Gryllefjord og Sifjord med henholdsvis 2 og 1 dag pr.uke (da med fast ansatt lege samt turnuskandidat). I tillegg vil kontoret på Silsand ha åpent alle dager.

 Torsken deltar i en interkommunal legevaktsordning. Legevaktsentralen og lege er lokalisert på Finnsnes.

Fisk er hovednæring i Torsken kommune i form av fiskeflåte, mottak og fiskeforedling og oppdrett. En satser videre på turisme og har flere turistanlegg rettet mot utenlandske hobbyfiskere. Videre er mange av kommunens innbyggere ansatt i offentlige virksomheter i hovedsak innen kommunen.

Kommunen har 3 oppvekstsenter med skole og barnehage, henholdsvis i Torsken, Gryllefjord og i Sifjord.

Lokale ressurser:

Se vedlegg nr.1, side 20. 
Eksterne ressurser:
Se vedlegg nr.2, side 20.
Risiko og sårbarhetsanalyser/utfordringer:

Gjennom nasjonalt vaksinasjonsprogram og den store oppslutningen om programmet er barn og unge godt beskyttet mot de agens som inngår. Det gjelder dette også de ikke-vaksinerte, grunnet såkalt gruppeeffekt. Den gjennomgående gode folkehelsa gjør at dødeligheten er lav ved smittsomme sykdommer generelt, sett i forhold til store deler av verdensbefolkningen.  
Likevel vet en at det er de yngste og de eldste som er mest sårbare for infeksjonssykdom både i forhold til mottakelighet og dødelighet. 
For barn og unge er det viktig med en god medisinsk beredskap som klarer å fange opp og starte behandling av de alvorlige tilfellene, samtidig som man på den andre siden bør unngå unødvendig antibiotikabehandling og sekundær resistensproblematikk. For å sikre denne gruppen et godt smittevern er helsesøstertjenesten og fastlegene de viktigste aktørene. 
Tiltross for et velfungerende helsevesen og god folkehelse må en likevel regne med at det vil oppstå alvorlige og fatale tilfeller av smittsom sykdommer i befolkningen. Dette stiller store krav til en ryddig, åpen og forsvarlig håndtering av kommunen, ikke minst i forhold til informasjon og råd til befolkningen ved for eksempel meningokokksykdom. 
Andelen av eldre i befolkningen vil øke kraftig i årene framover og en vil få økende press på hjemmebasert omsorg og sykehjemstilbud. Flere eldre med sammensatte lidelser vil utgjøre en smittevernmessig utfordring. Gode rutiner for hygiene i hjemmetjeneste og på sykehjem vil være enkle og sentrale tiltak i dette arbeidet. Smitteutbrudd for eksempel av norovirus i sykehjem vil kunne ha store konsekvenser og kommunen bør sørge for rutiner for å redusere sannsynligheten for utbrudd og tiltak for å begrense konsekvensene når utbruddet er et faktum. Her vil infeksjonskontrollprogrammene på sykehjem være et sentralt redskap.
Aktivering av tidligere tuberkuløs sykdom hos eldre står for 50 % av registrerte tuberkulosetilfellene i året i Norge. Slik aktivering med mulighet for smitte for eksempel på sykehjem vil kunne ha alvorlige konsekvenser, selv om sannsynligheten ikke er svært stor i hver enkelt kommune. Eget tuberkuloseprogram er derfor beskrevet.
Økt kontakt med resten av verden gjennom endrede reisevaner og innvandring representerer en smittevernmessig utfordring. Gjennom å sikre et oppegående reisevaksinasjonsprogram kan en beskytte befolkningen mot enkelte former for smitte. Innvandring fra områder med et annet sykdomspanorama enn vårt gjør det nødvendig å sikre at innvandrere tilbys en forsvarlig helsekontroll for å hindre spredning av eventuelt smitte, for eksempel tuberkulose.
Nye internasjonale viruspandemier er sannsynlig, men når den neste kommer er usikkert. God generell helsetilstand, godt utbygde helsetjenester og en stabil infrastruktur gjør at Norge har bedre forutsetninger enn mange andre land for å håndtere pandemier. Pandemiene har kommet med 10-40 års mellomrom, de 2 siste i 1968-69 og 1977-78. 
I 1918 spredte Spanskesyken seg til hele landet på 2-3 uker. Med dagens kommunikasjon innlands og utlands, vil Norge åpenbart også rammes av nye globale pandemier. Ved Hong-Kongsyken i 1968 var Tromsø den første byen i Norge som ble rammet, deretter Harstad.
I de verst scenarioene ser en i Norge for seg 1,2 million syke ila 6 mnd og 5000-13000 døde, mens den mest sannsynlige kalkylen gir 700 000 syke ila 6 mnd og 700-3000  døde. På det meste vil henholdsvis 4-5 % og 8 % av befolkningen være syke samtidig. Konsekvensene vil som en ser bli store også for Norge og pandemiberedskap er derfor nødvendig.
Import av sykdommer via utenlandsreiser er sannsynlig, det være seg HIV, syfilis, febersykdommer, hepatitt og lignende. Her vil det oftest dreie seg om enkeltpasienter som diagnostiseres av fastlege. Her vil en gjennom et samarbeid med fastlege, spesialist og smittevernlege sikrer så vel smittevern som adekvat behandling. Varslingsrutiner ved slik sykdom beskrives senere.
3. Smittevern i normalsituasjonen

Ansvar og myndighet:

Smittevernsansvaret i daglig pasientkontakt ligger hos det enkelte helsepersonell. Det være seg fastlege, helsesøster, sykehjemsansatte osv. Ved påvisning av smittsom sykdom har fastlege og tilsynslege ansvar for å gi pasienten adekvat informasjon og behandling. Smittevernlege kan kontaktes ved behov for råd og veiledning.

For spesielt smittsomme sykdommer er det etablert meldings- og varslingsrutiner fra utøvende helsepersonell til smittevernlege og Folkehelseinstituttet for at disse skal kunne overvåke smittesituasjonen, tilse at pålagt behandling iverksettes og hindre større smitteutbrudd. 
Smittevernlege og kommune er pålagt en overordnet funksjon ved å holde oversikt over smittesituasjonen og gjennom sitt arbeid hindre at befolkningen utsettes for smitte og således redusere sannsynligheten for utbrudd av smittsom sykdom.
Gjennom meldingssystemet sikrer en at smittevernlege har oversikt over smittestatus i kommunen og kan gjøre nødvendige grep ut fra dette. Smittevernlegen skal bistå og hjelpe øvrige deler av kommunens helsetjeneste i arbeidet mot smittsomme sykdommer når dette er nødvendig.
Legene er tilpliktet å melde til fra til smittevernlege dersom de ikke har forutsetning for å undersøke smittede personer, eller utføre smitteoppsporing.
De som oppholder seg i kommunen har rett til nødvendig smittevernhjelp og ved allmennfarlig sykdom rett til gratis helsehjelp.

Helseopplysning:
I sitt daglige arbeid tilplikter fastlege, hjemmetjeneste, sykehjemsansatte og helsesøster å informere pasientene om nødvendige tiltak for å unngå smittsomme sykdommer. Ved påvist smittsom sykdom skal det informeres om tiltak for å hindre videre smitte, samt identifisering av smittekilde når dette er relevant.

Smittevernlegen har et selvstendig ansvar for å drive helseopplysning ovenfor befolkningen. Både i forhold til hvordan de skal håndtere infeksjonssykdommer, tegn på alvorlige sykdommer og for å forebygge unødig uro ved spesielle hendelser.
Helsestasjon og vaksinasjon:
Helsestasjon har ansvar for pålagte undersøkelser av barn og gjennomføring av barnevaksinasjonsprogrammet. Herunder gis også generell informasjon knyttet til infeksjonssykdommer og tiltak for å forhindre og ved utbrudd ivareta barn.
Det anbefalte barnevaksinasjonsprogrammet for barn født fra og med 2006:

	Alder
	Vaksinasjon mot

	3 måneder
	Difteri-tetanus-kikhoste (DTP),
Haemophilus influenzae type b (Hib),
Poliomyelitt, Pneumokokksykdom

	5 måneder
	DTP, Hib, poliomyelitt, pneumokokksykdom

	12 måneder
	DTP, Hib, poliomyelitt, pneumokokksykdom

	15 måneder
	Meslinger, kusma, røde hunder (MMR)

	7 år
	DTP, poliomyelitt

	12-13 år
	MMR

	Ungdomsskolen
	Tuberkulose (BCG), DT, poliomyelitt

	0-18 år
	Hepatitt B (til barn av foreldre fra land utenfor lavendemisk område)


Helsestasjon har også i samarbeid med fastlege ansvar for reisevaksinering i henhold til vaksinasjonsguiden. Helsestasjon og fastleger har selv ansvar for å holde seg oppdatert på gjeldende WHO-anbefalinger. Denne finnes mellom annet på Folkehelseinstituttets hjemmesider: http://www.fhi.no/eway/default.aspx?pid=233&trg=MainArea_5661&MainArea_5661=5631:0:15,2386:1:0:0:::0:0).

Vaksinasjon mot hepatitt B av særlig utsatte grupper gis etter gjeldende retningslinjer.

Influensavaksine skal tilbys til alle i definerte risikogrupper (over 65 år, sykehjemsbeboere, pasienter med kronisk hjerte og lungesykdom, diabetikere). Dette tilbudet organiseres også gjennom helsesøster og legekontor, i samarbeid med smittevernlege. Det er et mål at langt flere i risikogruppene skal la seg vaksinere og dette vil være en prioritert oppgaver.

Pneumokokkvaksine skal tilbys til samme grupper, samt til immunsvekkende og personer som har fjernet milten, hvert 10.år.

Sykehjem og hjemmebasert omsorg:

Sykehjemmene og spesielt leder på sykehjemmet er pålagt å ha et infeksjonskontrollprogram og det er naturlig at smittevernlege følger dette opp. Samme kontrollprogram kan gjerne implementeres i hjemmetjenesten selv om dette ikke er pålagt. Da vil rutiner for årlig influensavaksine, tiltak for å redusere smittefare samt tiltak ved utbrudd bli skriftliggjort og revisjon av daglige driftsrutiner vil bli lettere.
Tuberkulosekontrollprogram:

Kommunen ved smittevernlege har ansvar for å ha et tuberkulosekontrollprogram og skal i samarbeid med helsesøstertjeneste, hjemmetjeneste og regional tuberkulosekontakt sikre at personer med høy risiko for eller symptomer på tuberkulose får rask og adekvat behandling. Det vises til forskrift om tuberkulosekontroll og Smittevern 9.
Regional tuberkulosekontakt er Tone Ovesen, Universitetssykehuset Nord Norge HF, tlf: 77 66 94 80 
tone.ovesen@unn.no 

Mulige smittede identifiseres gjennom:

· Lovpålagt testing av personer fra land med høy forekomst av tuberkulose. Informasjon om tilstedeværelse av slike personer kommer via politiet i forbindelse med innvilgelse av opphold i Norge. Hos disse gjøres hudtesting (mantoux) innen 14 dager etter ankomst samt røntgen av lungene for de over 15 år, videre vaksinering av uvaksinerte med negativ mantoux.

· Hudtesting i forbindelse med oppstart eller gjeninntredelse i stilling i helse- og sosialtjeneste, lærerstilling eller annen jobb med barn for ansatte som har oppholdt seg mer enn 3 måneder i land med høy forekomst av TBC.

· Testing av pasienter med kliniske mistanke om tuberkulose enten på bakgrunn av symptomer eller smittekontakt.

Overnevnte 3 grupper er forpliktet gjennom lov til å gjennomgå undersøkelser, jamfør forskrift om tuberkulosekontroll.
Ved mistanke om tuberkulose henvises pasienten så til spesialisthelsetjenesten for videre utredning og eventuelt oppstart av behandling. Hastegrad avhenger av sannsynlighet for sykdom og smittefare, ved høy mistanke om lungetuberkulose skal utredning skje umiddelbart. 

Spesialisthelsetjenesten skal gi en individuell og detaljert behandlingsplan. Videre skal tuberkulosekoordinator varsles og sikre at behandlingskjeden ikke brytes når pasienten tilbakeføres til kommunehelsetjenesten.

Prinsippet for behandling er direkte observert terapi (DOT), det vil si at inntak av medikamenter observeres av helsepersonell i hele behandlingsperioden. Smittevernlege har ansvar for at dette gjennomføres i kommunehelsetjenesten, som regel ved å delegere DOT-behandlingen til hjemmesykepleien. Smittevernstiltak ovenfor hjemmetjenesten skal normalt ikke være nødvendig og skal i så fall fremgå av behandlingsplanen fra spesialisthelsetjenesten. 
Når pasienter som er pålagt testing eller som er under behandling flyttet til annen kommune, skal smittevernlegen sørge for at den nye kommunen får tilsendt journal og nødvendige opplysninger for videre oppfølging.
Vaksinasjon mot tuberkulose utgår fra barnevaksinasjonsprogrammet i 2009.
 Ved påvist tuberkuløs sykdom er det naturlig å kartlegge pasientens omgangskrets og identifiserer utsatte personer for testing og videre tilbyr vaksinasjon til uvaksinerte.
Melding og varsling:
Melding er skriftlig, varsling muntlig og umiddelbar
Melding etter MSIS-forskriften gjøres skriftlig på MSIS-skjema og sendes i posten til Folkehelsa og Smittevernlege. Melding av sykdommer i gruppe A og B gjøres for hver enkelte pasient, i gruppe C innsendes antall direkte fra laboratoriene.. 

Lege, sykepleier, jordmor eller helsesøster som mistenker eller påviser et tilfelle av enkelte, utpekte gruppe A-sykdommer, skal umiddelbart varsle smittevernlegen. Disse sykdommene er per 21.12.2006: botulisme, difteri, diareassosiert hemolytisk uremisk syndrom, enterohemoragisk E. coli (EHEC) - infeksjon, flekktyfus, hemoragisk feber, kolera, kopper, legionellose, meningokokksykdom, meslinger, miltbrann, pest, poliomyelitt, rabies, røde hunder, sars og trikinose.

Hvis smittevernlege ikke kan nås, skal en varsle stedfortreder eller Folkehelseinstituttet.

Etter mottatt varsling skal smittevernlege, dersom mistanken ikke raskt kan avkreftes, varsle Fylkeslegen og Folkehelseinstituttet (Smittevernvakta 22 07 63 48). Ved utbrudd der en mistenker at fødemidler kan være årsak til human smitte, skal Mattilsynet varsles. 
Mattilsynet har plikt til å varsle smittevernlegen når de får kjennskap til human smittsom sykdom som kan skyldes næringsmidler, eller næringsmiddelsmitte og dyresykdom som kan være farlig for menneske. Se vedlegg 2 for nærmere beskrivelse av gjensidige samarbeidsavtale mellom kommunen og Mattilsyn.

Ved mistanke om eller bekreftet enkeltepisoder av smittsom sykdom har smittevernlege plikt til å varsle legene i kommunen, legevakt, mikrobiologisk avdeling og 2. linjetjeneste. Ved behov kan nabokommuner varsles.
Også utbrudd av vesentlig betydning av infeksjonssykdommer som ikke er nevnt i MSIS-oversikten bør varsles til smittevernlege, for eksempel større utbrudd av magetarminfeksjoner i helseinstitusjon og barnehage.
Resistensproblematikk:
Norge har grunnet restriktiv bruk av antibiotika hatt mindre resistensproblematikk enn mange andre land i Vesten. Det må være et mål også i framtida. For leger i allmennpraksis betyr dette at en forventer at disse følger gjeldende terapianbefalinger, nye anbefalning vil komme fra Folkehelseinstituttet i løpet av 2008.
Infeksjonskontrollplan for sykehjem skal inneholde tiltak for å redusere og gjøre antibiotikabruken målrettet innenfor de 4 mest vanlige sykehjemsinfeksjonene: Urinveisinfeksjon, bakterielle luftveisinfeksjoner, hudinfeksjoner og postoperative infeksjoner.
Kommunen må forvente et økende antall MRSA tilfeller både i form av friske bærer og infeksjoner forårsaket av MRSA. Behandling av dette skal omtales i infeksjonskontrollprogrammene og en viser videre til Smittevernveileder 10.

Miljørettet helsevern:
Miljørette helsevern innbefatter et bredere felt av direkte og indirekte helsepåvirkende faktorer enn bare smittsomme sykdommer. På mange områder vil likevel smittevern og miljørettet helsevern overlappe hverandre:

· Drikkevannskontroll.  Kommunen har som eier av kommunale vannverk ansvar for å følge drikkevannsforskriften og leverer rutinemessig inn vannprøver til analyse. Videre er det skriftlige retningslinjer for tiltak ved smittsomme agens eller indikasjon på at smitte kan ha skjedd. Mattilsynet er kontrollorgan. Ved funn på vannanalysene informerer Senja Lab teknisk etat, som så varsler smittevernlege og Mattilsyn. Gjensidig forpliktende samarbeid mellom kommunen og Mattilsyn er videre beskrevet i vedlegg 2.

Drikkevannskontroll er særdeles viktig i forhold til smittevern da potensialet for vannbåren smitte ved mangelfulle kontroll- og varslingsrutiner er stort. Dette er utfordring i Torsken som har flere mindre vannverk som henter ubehandlet råvann fra elver, noe som i perioder med mye nedbør og smelting gir et tilbakevendende problem med forurensing av drikkevannet. Kommunen har tatt tak i dette og har begynt utbedringsarbeidet ved Veimannsbotn/Medby som også innbefatter renseanlegg.
· Avfall- og avløpshåndtering. Beskriver den kommunale renovasjonstjenesten.

· Skadedyrkontroll. Sannsynligheten for smitte mellom dyr og menneske er generelt lav. Ved tilfeller som kan gi smitte har Mattilsynet og smittevernlege gjensidig varslings- og oppfølgingsforpliktelser. Det finnes en rekke private firmaer som driver med skadedyrkontroll, også i Troms Fylke.
· Smittevern i skole og barnehager. Reguleres etter forskrift om miljørettet helsevern i barnehager og skoler. 
4. Smittevern i beredskapssituasjoner
Definisjon:

Med beredskapssituasjon menes en faresituasjon som potensielt kan utvikle seg til en farlig hendelse. Innen smittevern er det naturlig å tenke utbrudd av allmennfarlig smittsom sykdom.

Med utbrudd av allmennfarlig smittsom sykdom menes to eller flere tilfeller av allmennfarlig sykdom som mistenkes å ha samme kilde, eller flere tilfeller enn forventet innenfor et område i et gitt tidsrom. Ved særlig alvorlige sykdommer kan et tilfelle defineres å være nok, for eksempel tuberkulose eller meningokokksykdom (t.d. hjernehinnebetennelse).

Ansvar og myndighet:
Som ellers i beredskapsarbeid gjelder de samme tre grunnprinsippene:

1. ansvarsprinsippet: Den etaten som har ansvar for et fagområde i en normalsituasjon, har også ansvaret for å håndtere ekstraordinære hendelser.

2. nærhetsprinsippet: En krise skal håndteres på lavest mulige operative nivå
3. likhetsprinsippet: Kriseorganisasjonen bør være mest lik den organisasjonen man

opererer med til daglig.
Ved mistanke om utbrudd av allmennfarlig smittsom sykdom er det smittevernlegen sitt ansvar å tilse at saken håndteres forsvarlig. Behandlende lege vil fortsatt ha det behandlingsmessige ansvar for pasienten lokalt, mens spesialisthelsetjenesten har behandlingsansvar for pasienten på sykehus. 

Smittevernlegen har ansvar for å sikre at behandlingskjeden fungere, at tiltak for å hindre videre smitte og å identifisere smittekilde/andre syke fungere lokalt. Videre å informere og innkalle kriseledelsen i kommunen når beredskapssituasjonen tilsier det. Det vil si når utfordringene ved smittevernarbeidet overgår det kommunen kan håndtere innenfor rammene av daglig drift.

Når dette skjer skal smittevernlege inngå i og bistå kriseledelsen i arbeidet for å ivareta befolkningen, treffe nødvendige beslutninger og håndtere saken i forhold til både smittevernplan og overordna kriseberedskapsplan. 

Videre skal smittevernlege sørge for kontakt mellom kommune, Folkehelseinstitutt, Fylkeslege, legevakt, nabokommuner og sykehus. Alle disse skal samvirke for å redusere skadeomfanget og håndtere situasjonen best mulig ved utbrudd av allmennfarlig smittsom sykdom. Varslingsrutiner beskrives i eget punkt.
De som oppholder seg i kommunen har rett til nødvendig smittevernhjelp og ved allmennfarlig smittsom sykdom rett til gratis helsehjelp. Ved alvorlige utbrudd pålegges i tillegg befolkningen en del krav, som ved manglende frivillig samarbeid kan medføre tvangsvedtak. Dette redegjøres det for senere.

Melding og varsling:

Varsling gjøres muntlig og umiddelbart. Lege, sykepleier, jordmor eller helsesøster som mistenker eller påviser et tilfelle av enkelte, utpekte gruppe A-sykdommer, skal umiddelbart varsle smittevernlegen. Disse sykdommene er per 21.12.2006: botulisme, difteri, diareassosiert hemolytisk uremisk syndrom, enterohemoragisk E. coli (EHEC) - infeksjon, flekktyfus, hemoragisk feber, kolera, kopper, legionellose, meningokokksykdom, meslinger, miltbrann, pest, poliomyelitt, rabies, røde hunder, sars og trikinose.

Dersom smittevernlege ikke kan varsles, skal en varsle stedfortreder eller Folkehelseinstituttet.

Samme gruppe av helsepersonell skal også varsle smittevernlege ved mistanke om særlig omfattende utbrudd av smittsomme sykdommer ikke omfattet av disse, samt ved utbrudd i sykehjem, barnehager og lignende.
Dersom ikke et slikt utbrudd raskt kan avkreftes skal smittevernlegen varsle Fylkeslegen og Folkehelseinstituttet (Smittevernvakta 22 07 63 48). Utbruddet skal fortrinnsvis varsles på www.utbrudd.no som automatisk gir varsling til Folkehelseinstituttets smittevernvakt.

Ved utbrudd der en mistenker at fødemidler kan være årsak til human smitte, skal Mattilsynet varsles. Mattilsyn og kommunen har en gjensidig varslingsforpliktelse, se vedlegg 4 der skriftlig samarbeidsavtale beskriver hvordan dette er organisert. Ved utbrudd der næringsmidler mistenkes involvert gir smittevernlegen Mattilsynet id-koden til opprettet sak på www.utbrudd.no og vise versa.
Smittevernlege informerer rådmann og ordfører i kommunen som har ansvar for å innkalle kommunens overordna krisehåndteringsgruppe, forsterket av helsesøster og eventuelt Mattilsyn. Videre skal det gis informasjon til legene i kommunen og eventuelt berørte nabokommuner, legevakt, mikrobiologisk laboratorium og sykehus. 
Ved behov kan en be om råd fra Folkehelseinstituttet og eventuelt bistand fra Nasjonal feltepidemiologisk gruppe.
Rutinene for aktivering av kommunens krisehåndteringsgruppe er beskrevet i kommunens hovedplan for kriseberedskap. Her omtales også håndtering av media spesifikt.
Her vil fagmedisinsk bistand være nødvendig for å gi sannferdig, forståelig og klar informasjon utad. Kommunens plan for helsemessig og sosial beredskap beskriver rutinene for driftsomlegging i beredskapssituasjoner.
I tillegg til varsling skal meldepliktige sykdommer i gruppe A og B meldes skriftlig på MSIS-skjema. 
Tvangsvedtak:
Ved allmennfarlige smittsomme sykdommer hvor det er overveiende sannsynlig at den smittede kan overføre sykdom til andre og hvor frivillig isolering ikke lar seg gjennomføre, kan det etter Smittevernloven §§ 4-2 og 5-2 fattes tvangsvedtak i forhold til forbud mot deltagelse i jobb (§ 4-2) og tvunget legeundersøkelse (§5-2), sistnevnte i hastesaker.  Det er kun smittevernlegen som kan fremme forslag om bruk av tvang.
Sykehuslege som sammen med smittevernlege kan gjøre tvangsvedtak: 
Overlege Audhild Hjalmarsen
Seksjon for lungemedisin, UNN Tromsø 
E-post: Audhild.Hjalmarsen@unn.no 
Telefon 77 62 60 00

Stedfortreder 
Overlege Kjell Pedersen 
Medisinsk avdeling, UNN Harstad 
E-post: Kjell.Pedersen@hhf.no 
Telefon: 77 01 50 00 

Andre aktuelle vedtak:
· Kommunestyret kan etter § 4-1 i smittevernloven ilegge møteforbud, stenge virksomhet, stanse eller begrense kommunikasjon, isolere personer i geografisk avgrensede områder og pålegge smittesanering.
· Smittevernlege og overnevnte sykehusleger kan forby smittede personer å gjenoppta sitt arbeid eller delta i undervisning i 3 uker av gangen etter § 4-2.

· Smittevernlege kan vedta obduksjon ved mistanke om alvorlig smittsom sykdom etter § 4-5.

· Smittevernnemda (samme representanter som barnevernnemnda i fylket) kan i særskilte saker etter forslag fra smittevernlege gjøre vedtak om tvunget isolering og medikamentell behandling i sykehus etter § 5-2 og § 5-3. Fylkesmannen er sekretær for smittevernnemda.
Aksjonsplan:

Hvilke tiltak som treffes er avhengig av den enkelte situasjon og aksjonsplanen må lages etter en kartlegging av situasjonen. Mindre alvorlige epidemier kan håndteres lokalt, mens mer alvorlige situasjoner nødvendiggjør at en involverer flere eksterne instanser som skissert ovenfor. 
Hensikten med smittevernplanen er å tydeliggjøre hva kommunen gjør, hvordan en aktivisere kriseberedskapsteamet lokalt og hvilke ressurser en har å spille på utenfor kommunen.

Pandemiplan:

Som skissert i ROS-analysene er pandemiske virusutbrudd sannsynlige også i framtida og vil kunne medføre store konsekvenser både for enkeltindivider og samfunn. Med pandemisk influensa forstår en her et influensavirus som er så endret at befolkningen har liten og ingen immunitet, noe som gjør mengden smittede betydelig større enn ved de årlige influensaepidemiene. 

Viruspandemi vil som tidligere nevnt medføre større mengder syke og døde enn ved de årlige influensaperiodene. Egenskapene ved viruset vil avgjøre hvor mange som blir syke og hvor høy dødelighet virusutbruddet vil medføre. Smitten vil sannsynligvis oppstå i Asia og spre seg vestover. Hastigheten på spredningen avhenger av virusegenskaper, men økt internasjonal kommunikasjon vil etter all sannsynlighet medføre en rask spredning. Isolasjon av land og deler av land ansees ikke som noe hensiktsmessig middel for å beskytte seg mot smitte.

 Den nasjonale pandemiberedskapen styres sentralt gjennom Helse- og Omsorgsdirektoratet (HOD) og det vises til Nasjonal Beredskapsplan for Pandemisk influensa av 16.2.2006.

I Nasjonal beredskapsplan beskrives aktuelle tiltak og fordeling av oppgaver avhengig av hvilke fase i pandemiberedskapen en er i:

Hovedfaser i en pandemi

Tabell 1. De ulike fasene under en pandemi beskrevet av Verdens helseorganisasjon

(WHO)

Faser Beskrivelse

Interpandemisk periode

1.

Ingen nye virus

Ingen nye influensavirussubtyper er oppdaget hos mennesker.

En influensavirussubtype som kan forårsake infeksjon hos menneske kan være til stede hos dyr. I så fall anses risikoen for smitte til mennesker som lav.

2.

Nytt virus hos dyr

Ingen nye influensavirussubtyper er oppdaget hos mennesker.

Imidlertid sirkulerer det dyreinfluensavirus som utgjør en reell risiko for sykdom hos mennesker.

Pandemisk årvåkenhetsperiode

3.

Smitte til menneske(r)

Sykdom hos menneske med ny subtype, men ingen spredning mellom

mennesker, eller sjeldne tilfeller av smitte til nærkontakter.

4.

Begrenset smitte mellom mennesker

Små klynger med begrenset spredning mellom mennesker, men

geografisk begrenset, noe som antyder at viruset ikke er godt tilpasset

mennesker.

5.

Økende, men ikke svært smittsomt

Større klynger av personer med infeksjon, men fortsatt geografisk

begrenset, noe som antyder at viruset er i ferd med å tilpasse seg

mennesker, men fortsatt ikke smitter lett mellom mennesker (betydelig pandemirisiko).

6.

Pandemi

Økende og vedvarende smitte i den generelle befolkningen.

Postpandemi Tilbake til interpandemisk periode

Vi er med H1N1-pandemien som oppsto i Mexico i fase 6, men foreløpig med kun begrenset antall smittede i Norge. Dette forventes å øke over tid, men vil neppe treffe Norge med full tyngde før til høsten. Foreløpig ser pandemien ut til å gi relativt lette symptomer, men ettersom influensavirus har en betydelig evne til å endre egenskaper, kan dette endre seg. 
Tiltakene som planlegges framover er i regi av Helsedirektoratet og i hht.nasjonal beredskapsplan. Virkemidlene som ligger i smittevernloven er tenkt brukt også ved pandemiutbrudd. Se vedlegg 5 for med spesifiserte tiltak ved vaksinering.
Hensikten med tiltakene er å begrense smitteomfanget og begrense sykelighet og død. Videre å sikre at samfunnsfunksjonene opprettholdes, noe som vil bli en betydelig utfordring med høyt sykefravær og økte oppgaver for kommunens helsetjeneste.
 De viktigste tiltak er smitteverntiltak, antiviral behandling og vaksine. Gjennom kommunens plan for helsemessig og sosial beredskap beskrives rutine for omlegging av drift for å møte slike situasjoner og det vises derfor til denne.
1. Antiviral behandling

Norge har kjøpt inn beredskapslagre med 1,4 millioner 10-pakninger av oseltamivir, 75 mg og 12 millioner døgndoser med rimantadin/amantidin.

Oseltamivir kan brukes forebyggende blant nøkkelpersonell for å holde viktige samfunnsfunksjoner i gang. Videre kan det brukes av syke og smittende for å redusere lengde, alvorlighet og dødelighet av influensasmitten. I 2008 var 67 % av influensavirusene i Norge motstandsdyktig mot oseltamivir, noe som tilsier at en kan få en situasjon der behandling med oseltamivir vil ha vært begrenset effekt.

Rimantidin/amantidin kan kun brukes ved smitte, ikke forebyggende.

Strategiene for hvordan antivirale medikamenter skal brukes avhenger av hvilke type pandemi en får, men i prioritert rekkefølge vil det være smitteutsatt helsepersonell, nye smittede tidlig i pandemien for forsinke utbredelsen og kjøpe tid, særlig utsatte grupper og personell i prioriterte samfunnsfunksjoner. Dermed er det sannsynlig at deler av befolkningen IKKE vil få tilgang. 

Antiviral behandling vil bli distribuert ut via det eksisterende apoteksystem. Kommunen henter antivirale medikamenter på apotek, om nødvendig med beskyttelse fra politiet eller forsvar og kjører det til distribusjonslokale i kommunen. Her må det på dette tidspunkt foreligge lister over hvem som skal ha medisinene og en plan for hvordan en sikrer medisinene mot svinn, sikrer at en får distribuert medisinen til de som skal ha det og samtidig ivaretar nødvendig smittevern ovenfor distribusjonsapparat og innad i befolkningen (unngå unødig nærkontakt, samt god hånd- og hostehygiene).

Spesifikk dosering finnes mellom annet i veileder, også barnedosering. HOD har ansvar for å ta beslutning om hvordan medisinene skal brukes. 

2. Vaksine

Norge har avtale om levering av inntil 9,4 millioner vaksinedose så snart produsenten er i stand til å produsere en vaksine med effekt mot viruset som forårsaker pandemien. Vaksine vil derfor etter all sannsynlighet komme etter at pandemien har spredt seg i Norge. Videre vil sannsynligvis vaksinene komme over flere leveranser, slik at hele befolkningen IKKE kan tilbys vaksinering samtidig. HOD må gi nasjonale retningslinjer for hvilke grupper en skal prioritere; nøkkelpersonell, spesielt smitteutsatte (eldre, hjerte og lungesyke, allmennsvekkede osv), personell i samfunnskritiske nøkkelposisjoner. Kommunene skal da ha lister over hvem som skal vaksineres avhengig av disse retningslinjene og listene skal sendes HOD som har ansvar for utsendelse. Nasjonal beredskapsplan inneholder egen matrise for distribusjon av vaksine. Kommunens liste ligger som vedlegg til planen.

Vaksinene leveres med kjølebiler til et sentralt lager på Østlandet. Temperaturen må holdes mellom 2-8 grader og en vil sannsynligvis distribuere dette ut til kommunene via kjølebiler.

Ved kun vaksinering av spesielle grupper vil en kunne måtte ivareta sikkerheta ved hjelp av politi eller militær bistand. Lagring vil kunne gjøres i vanlig kjøleskap i godt sikrede lokaler lokalt, 1 kubikkmeter vil tilsvare mellom 9000 og 14000 doser. 

Vaksinasjonen annonseres enten i media hvis alle kan tilbys vaksine, eller ved brev dersom kun en begrenset del av befolkningen vil bli vaksinert. Lokalet må ordnes slik at smitteverntiltak kan gjennomføres, vaksinasjonen kan gjøres av ikke-medisinsk personell som t.d. røde kors under veiledning av helsepersonell og hjemmetjenesten kan forestå vaksinasjon av de i målgruppa som ikke kan komme seg til vaksinasjonsstedet. Egen plan for massevaksinering vil bli laget og lagt som vedlegg til smittevernplanen.

3. Smitteverntiltak

Personlige smitteverntiltak:                                                                                                                                             

Normal inkubasjonstid for influensavirus er 2 dager (1-4 dager), sykdomstiden normalt 3-7 dager. Man er smittsom hele perioden man har symptomer, men mest i starten. 30-50 % av de smittede vil ha så sparsomt med symptomer at de ikke vil oppfatte seg selv som smittet. 

Vanligste smitteveier er via spytt, enten direkte (kyssing og direkte hosting mot andre) eller indirekte (hoste/spytt på hender og overflater som andre igjen berører). Vedlegg nummer 3 viser skjematiske smitteverntiltakene som er aktuell ved pandemisk virusinfeksjon. 

Hostehygiene vil si at en hoster i rene kluter som så kastes eller at smittede bruker munnbind under kortere opphold i fellesarealer og lignende. 

Håndhygiene vil si at en vasker hendene etter hosting, før måltider og etter mulig kontakt med smittede flater eller lignende. Både såpevask og desinfisering med alkohol antas effektivt. Munnbind kan benyttes av helsepersonell for å unngå smitte fra syke og av syke som oppholder seg i felleslokaler for å hindre dråpesmitte. 

Strukturelle/fysiske smitteverntiltak:

Legevakt bør ha en fysisk avgrenset enhet med eget personale for behandling av febersykdom for å hindre smittespredning på legevakt. 

Videre bør en i plan om helsemessig og sosial beredskap skissere hvordan en tenker å løse behovet for midlertidige behandlingsplasser for et økt antall influensasyke og endret sykehusdrift i forbindelse med pandemien. Kommunen vil måtte lage feberlasaretter eller lignende og samtidig være forbredt på at spesialisthelsetjenesten vil måtte legge om drifta betydelig, der kun de aller sykeste vil kunne innlegges, mens andre sykdomsgrupper og mindre alvorlig syke må gis helsehjelp i kommunen i ved en omfattende pandemi.

Helsepersonell og andre som har gjennomgått infeksjon vil være immune og vil være en betydelig ressurs utover i arbeidet.

4. Døde

Døde representerer ikke en smittefare. Ved verst tenkelig scenario i forhold til dødelighet tilsier beregningene at 25 % av befolkningen blir syk og at 0,4-1,1 % av de syke dør. Det vil si at mellom 1 og 2,75 pr. 1000 innbygger dør i løpet av pandemien, som vil gå over mange måneder.

I forhold til gravlegging forventer en ut fra beregningene at dette ivaretas gjennom dagens systemer, men at tid fra død til gravlegging og seremonielle forhold vil måtte tilpasses til en krisesituasjon. Sorgarbeidet vil naturlig nok være betydelig og i en omfattende samfunnsmessig krise må kommunen være forbredt på at en har behov for frivillig innsats fra befolkningen, i tillegg til det offentlige støtteapparatet som finnes. Samarbeid mellom kirke, psykososiale team og frivillige ressurser er nødvendig. 

5. Beredskapslagre

Kommunen har ingen lagre for antibiotika for å møte det økte behovet som sekundærinfeksjonen i forbindelse med omfattende influensasmitte vil medføre.

Smitteverntiltak vil gi en betydelig bruk av engangshansker og munnbind, noe en heller ikke har beredskapslagre av, utover det en har behov for ved normal drift.

Helsedirektoratet skal ifølge Nasjonal Beredskapsplan for Pandemisk influensa sammen med helsetjenesten utrede behovet for nasjonale lagre for antibiotika, medisinsk utstyr og forbruksmateriell som t.d. hansker, munnbind og termometer. Smittevernlegen mener at kommunen bør avvente en slik utredning og avklaring av ansvarsforholdet omkring beredskapslager. 

5. Distribusjonsliste

· Ordfører og Varaordfører

· Rådmann

· Leder helsetjenesten

· Legetjenesten

· Helsesøstertjenesten

· Sykehjem

· Pleie- og omsorgstjenesten

· Interkommunal legevakt

· Fylkeslegen

· Tuberkulosekontakter i UNN Helseforetak

· Smittevernlege i UNN Helseforetak

· Mikrobiologen UNN

6. Vedlegg

Vedlegg 1, lokale ressurser

· Smittevernlege Aslak Hovda Lien, IK Samhelse, Sjøgata 5, 9300 Finnsnes. Mobil 47 60 10 12

· Enhetsleder HPO, Anne Kaja Knutsen. Torsken kommune, 9380 Gryllefjord. Mobil 48 13 87 95

· Helsesøster Monica Almestad. Torsken kommune, 9380 Gryllefjord. Telefon 77 87 31 35

· Sifjord legekontor, 9395 Kaldfarnes. Telefon 77 87 31 50

· Gryllefjord legekontor, 9380 Gryllefjord. Telefon 77 87 31 30

· Legevakt, telefon 77 87 14 00

· Finnsnes interkommunale legevakt. DMS Lenvik. Postuttak. 9305 Finnsnes. Telefon 77 87 14 00

Vedlegg 2, eksterne ressurser

· Senja lab, Sjøgata 5, 9300 Finnsnes.  Telefon 77 85 07 40. Leverer tekniske tjenester i forhold til miljørettet helsevern, herunder analyse av vannkvalitet.

· Mattilsynet, Distriktskontoret for Midt-Troms, Storgata 46, 9300 Finnsnes. Telefon 06040. Tilsynsmyndighet for vannforsyning og ansvar for kontroll knyttet til næringsmiddel. Formaliserte samarbeidsrutiner inkludert gjensidig varsling, se avtale, vedlegg 2.

· Universitetssykehuset Nord Norge HF avdeling Tromsø. Telefon 77 62 60 00. Spesielt aktuelle klinikker i forhold til smittevern er Medisinsk Klinikk, Hjerte og Lungeklinikk og Barne- og ungdomsklinikk. 

Korsn med regional smittevernlege, regional smittevernrådgiver og tuberkulosekontakt. Tlf.77 62 69 17. Hjemmeside: www.unn.no/korsn 

· Universitetssykehuset Nord Norge HF avdeling Harstad. Telefon 77 01 50 00. Generell medisinsk avdeling og Diagnosestasjon for lungesykdommer.

· Universitetssykehuset Nord Norge HF avdeling Narvik. Telefon 76 96 80 00. Generell medisinsk avdeling.

· Troms Fylkeskommune, Strandveien 13, 9007 Tromsø. Telefon 77 78 80 00. Innbefatter Statens helsetilsyn/fylkeslege som har tilsyns- og rådgivingsfunksjon ovenfor kommunehelsetjenesten. Fylkeskommunen har en koordinerende rolle ved utbrudd av alvorlig smittsomme sykdommer og katastrofer. Er sekretariat for Smittevernnemda dersom det er behov med tvangstiltak som hjemlet i smittevernloven.

· Nasjonalt folkehelseinstitutt, postboks 4404 Nydalen, 0403 Oslo. Telefon sentralbord 22 07 70 00.  Smittevernvakta tlf. 21 07 63 48. Vaksinerådgiving (ukedager kl. 13-14.30) tlf. 22 04 22 00. 

Nasjonalt senter for overvåking og forebygging av smittsomme sykdommer. Råd og veiledningstjeneste ved utbrudd. Ved mistanke om eller ved utbrudd ønsker en at smittevernlege og Mattilsyn melder inn via www.utbrudd.no.

Vedlegg 3, meldepliktige sykdommer: 
Følgende sykdommer skal meldes pr. 21. desember 2006, de sykdommer som skal varsles straks er merket med x: 

Sykdommer i gruppe A 

Sykdommer som forebygges gjennom Barnevaksinasjonsprogrammet: 

	x
	Difteri 

	
	Kikhoste 

	
	Kusma 

	x
	Meslinger 

	x
	Poliomyelitt 

	x
	Røde hunder 

	
	Systemisk Haemophilus influenzae-sykdom 

	
	Tetanus (Stivkrampe) 

	
	Tuberkulose 


Virushepatitter: 

	
	Hepatitt A 

	
	Hepatitt B 

	
	Hepatitt C 


Mat- og vannbårne sykdommer: 

	x
	Botulisme 

	
	Campylobacteriose 

	x
	Diareassosiert hemolytisk uremisk syndrom 

	x
	E. coli-enteritt 

	
	Giardiasis 

	
	Listeriose 

	
	Salmonellose 

	
	Yersiniose 


Zoonoser: 

	
	Brucellose 

	
	Ekinokokkose 

	
	Lyme borreliose 

	x
	Miltbrann 

	
	Nephropathia epidemica 

	x
	Rabies 

	x
	Trikinose 

	
	Tularemi 


Alvorlige importsykdommer: 

	x
	Flekktyfus 

	
	Gulfeber 

	
	Hemoragisk feber 

	x
	Kolera 

	
	Lepra 

	
	Malaria 

	
	Pest 

	
	Shigellose 

	
	Tilbakefallsfeber 


Alvorlige miljøsykdommer: 

	
	Atypisk mykobakterieinfeksjon 

	x
	Legionellose 


Alvorlige, systemiske sykdommer: 

	
	Aids 

	x
	Alvorlig, akutt luftveissyndrom - sars 

	
	Encefalitt 

	x
	Kopper 

	x
	Paratyfoidfeber 

	
	Prionsykdommer 

	x
	Systemisk meningokokksykdom 

	
	Systemisk pneumokokksykdom 

	
	Systemisk gruppe A streptokokksykdom 

	
	Systemisk gruppe B streptokokksykdom 

	x
	Tyfoidfeber 


Sykdommer forårsaket av visse resistente bakterier: 

	
	Smittebærertilstand eller infeksjoner med meticillinresistente gule stafylokokker 

	
	Smittebærertilstand eller infeksjoner med penicillinresistente pneumokokker 

	
	Smittebærertilstand eller infeksjoner med vankomycinresistente enterokokker 


Sykdommer i gruppe B 

       Sykdommene fremgår av forskriften § 1-2 fjerde ledd og er: 

	
	Gonoré 

	
	Hiv-infeksjon 

	
	Syfilis 


Sykdommer i gruppe C 

	
	Genital chlamydiainfeksjon 

	
	Influensaliknende sykdom. 


Vedlegg 4, Samlet oversikt over prioriterte grupper for pandemivaksine, Torsken

	Prioritetsgruppe


	Kontakt-person
	Mobil/epost/
	Anslått antall

	1. Direkte kontakt med smittede
	Anne Kaja Knutsen, enhetsleder
	481 38 
anne.kaja@torsken.kommune.no" 
795

anne.kaja@torsken.kommune.no
 
	

	· Legevakt
	
	
	-

	· Legekontor
	
	
	4

	· Sykehjem
	
	
	40

	· Hjemmetjeneste
	
	
	10

	· Helsestasjon
	
	
	1

	2. Personer med økt risiko
	Aslak Hovda Lien, smittevernlege
	
aslak.hovda.lien@midt-troms.no" 
476 01 012 

aslak.hovda.lien@midt-troms.no

	250

	3. Barn ½-2 år
	Monica Almestad, helsesøster
	994 42 121 monica.almestad@torsken.kommune.no 
	10

	4. Gravide
	Monica Almestad, helsesøster
	
	4

	5. Utvalgte personer i spesielt samfunnskritiske oppgaver
	Roy-Arne Johannessen, rådmann
	915 96 248
roy-arne.johannessen@torsken.kommune.no 
	

	· Enkelte ledere og andre personer med viktige funksjoner
	
	
	5

	· Nøkkelpersonell for øvrig
	
	
	5

	· Kommunal ledelse
	
	
	5

	· Helseledelse
	
	
	

	· Dyrehelse
	
	
	

	· Matforsyning
	
	
	

	· Strømforsyning
	
	
	

	· Vannverk
	
	
	1

	· Avløp
	
	
	1

	· Renovasjon
	
	
	

	· Tele/it
	
	
	2

	Prioritetsgruppe (forts.)


	Kontakt-person
	Mobil/epost
	Anslått antall

	· Transport
	
	
	4

	· Politi
	
	
	2

	· Brann/redning
	
	
	15

	· Sivilforsvaret
	
	
	4

	· Ambulansetjeneste
	
	
	6

	· Frivillige hjelpeorganisasjoner
	
	
	10

	6. Annet helse- og omsorgspersonell med pasientkontakt
	Tatt med ovenfor
	
	

	· Helsetjenesten
	
	
	

	· Pleietjenesten
	
	
	

	· Helsestasjon
	
	
	

	7. Frivillige pleiere med pasientkontakt
	
	
	

	8. Barn og personale i barnehage
	Arnulf Andersen, enhetsleder
	975 69 332
arnulf.anderssen@torsken.kommune.no 
	35 (25+10)

	9. Barn og personale i grunnskole og SFO
	Arnulf Andersen, enhetsleder
	975 69 332 arnulf.anderssen@torsken.kommune.no 
	120 (100+20)

	10. Sjåfører/kollektiv transport
	
	
	2

	11. Servicenæringer med stor pasientkontakt
	Roy-Arne Johannessen, rådmann
	915 96 248 
roy-arne.johannessen@torsken.kommune.no 
	10

	12. Alle innbyggere
	Smittevernlege
	476 01 012 

aslak.hovda.lien@midt-troms.no 
	908


Plan for massevaksinasjon i Torsken Kommune

Bakgrunn: 
Ved pandemisk influensa vil vaksine først kunne utvikles når en har kartlagt viruset. Fra en starter produksjon til vaksinen kan leveres i Norge vil det ta ca. 4 mnd. Vaksinen vil da leveres i mindre partier over en periode på 3- 6 mnd. En vil ha behov for 2 vaksiner med ca. 3 mnd mellomrom for å oppnå ønsket effekt.

Helsedirektoratet vil prioritere hvilke grupper som skal ha vaksine ut fra kommunens prioriteringsliste, se vedlegg 5 i Smittevernplan. Det mest sannsynlige scenarioet er derfor at en må gjennomføre flere runder med vaksine ovenfor enkelte prioriterte grupper. 
Dersom prepandemisk vaksine brukes, vil hele befolkningen vaksineres samtidig, men dette er mindre sannsynlig. Planen omfatter imidlertid vaksine av hele befolkningen.

Planen baserer seg på Folkehelseinstituttets (FHI) ”Plan for massevaksinasjon mot pandemisk influensa i kommunene”, se tiltakskort nedenfor.

Kontaktperson for FHI:

Smittevernlege/kommuneoverlege.

Aslak Hovda Lien. Mobil 47 60 10 12. E-post: aslak.hovda.lien@midt-troms.no
Koordinator:

Ledende helsesøster.

Monica Almestad. Mobil 99 04 21 21. E-post: monica.almestad@torsken.kommune.no
Lagring av vaksine:

Kjøleskap hos helsesøster på helsestasjon (samt eventuelt legekontor ved behov). Sikkerhetsvurdering gjøres i den enkelte situasjon, eventuelt med bistand fra lokal politimyndighet.

Innkalling:

Kommunen vil ved massevaksinering bruke folkeregisteropplysningene og kalle inn etter valgkretser. Prioriterte grupper innkalles i henhold til prioriteringsliste og kontaktperson for de ulike gruppene, se prioriteringsliste.

Informasjon: 

Via informasjonskontor i samråd med smittevernlege og helsesøster, se overordnet kriseplan kap.1.3.

Personell:

Så langt som mulig brukes helsepersonell med adekvat kompetanse, helsesøstre og sykepleiere med erfaring med injeksjonsteknikk. Øvrig personell tenkes hentet fra øvrig kommunal organisasjon. 

Kommunene har allerede rundt 20 helsepersonell med delegasjon for injeksjoner som kan brukes ved vaksinering. Men siden en ikke med sikkerhet kan påregne at det kommunale helsevesen har kapasitet under en pandemi, har Torsken følgende tilleggsressurser:

1. Berg Røde Kors med 21 medlemmer. Se Berg Røde Kors sin egne beredskapsplan som ligger som vedlegg til overordnet kriseplan.

2. Pensjonert helsepersonell.

Frivillige lag og foreninger. Liste over ledere ligger i overordnet kriseplan

Ledende helsesøster har ansvar for å organisere opplæring i vaksinasjonsteknikk ved behov.

 Hjemmetjeneste vaksinerer hjemmeboende som ikke selv kan møte opp for vaksinasjon, beboere på institusjon tilbys vaksine på institusjonen.
Registrering:

Gjennom SYSVAK-systemet. Ferdigvaksinerte gis vaksinasjonskort og registreres på liste. 

Bivirkninger:

De vaksinerte informeres om mulige bivirkninger og hvor de skal ta kontakt. Alvorlige bivirkninger meldes så snart som mulig til FHI.
Vaksinasjonslokaler:

Grunnet geografi vil massevaksinasjon skje ved bruk av gymsalene i oppvekstsentrene henholdsvis i Medby og i Gryllefjord.

Vaksinasjonslokalene sektorinndeles for å unngå unødige folkeopphopninger på grunn av mulig smittefare. Deles i ankomst med registrering, informasjon, vaksinasjon, observasjon samt adskilt adkomst og utgang.
Ved vaksinering av mindre grupper brukes helsestasjonslokaler.

Andre momenter:

· Sørge for at fremmedspråklig får adekvat informasjon om vaksinasjon
· Sørge for tilbud om legetilsyn ved eventuelle vaksinasjonsbivirkninger
· Sørge for transporttilbud for de som ikke kan ta seg til vaksinasjonslokalet ved egen hjelp
· Sørge for god informasjon i forbindelse med massevaksinasjon til samarbeidspartnere i helseforetak, hos fylkeslege og i nabokommuner. Herunder interkommunal legevakt
Ellers vises til mal for organisering av massevaksinasjon, se nedenfor.

Aslak Hovda Lien





Monica Almestad

Smittevernlege





Helsesøster

Tiltaksplan for massevaksinasjon i kommuner ved et pandemiutbrudd

Planverket skal revideres umiddelbart dersom det kommer en endring i beredskapssituasjonen som tilsier at revisjon bør skje. Den skal også

revideres dersom det kommer nye nasjonale strategiske føringer av betydning for massevaksinasjonsplanen. For øvrig anbefaler vi at planen

revideres hvert 2. år.

	Oppgave


	Folkehelseinstituttets tiltak
	Kommunale tiltak
	Ansvar for tiltak i kommunen

	Ansvar
	Opprette kontakt med kommunelege/

smittevernlege i alle kommuner.

Oppnevne kontaktpersoner for

kommunene.
	Opprette ansvarskontakt

All informasjon fra Folkehelseinstituttet

(FHI) til kommunen vedrørende massevaksinasjon går til ko6mmunelege/ smittevernlege og vise versa.
	Kommunelegen/smittevernlegen er faglig

ansvarlig kontaktperson for FHI.

Kommunelege/smittevernlege må være

døgnkontinuerlig tilgjengelig.

Rådmann/kommunaldirektør/kriseledelsen

utpeker en koordinator fra kommunen

etter råd fra kommunelegen.

Koordinatoren skal være døgnkontinuerlig

tilgjengelig og skal håndtere den praktiske

del av vaksinedistribusjonen lokalt.

Kommunelege/smittevernlege har det

overordende og faglige ansvar. 

Koordinator rapporterer til ovennevnte.



	Prioritering
	Be om innsending av kommunens prioriteringsliste for planlegging av pakking og forsendelse av vaksinedoser etter prioriteringsføringer gitt av HOD.
	Sende inn prioriteringsliste


	Kommunelegen/smittevernlegen



	Distribusjons-plan
	Lage en detaljert plan for vaksinelevering til kommunene. Alle sendinger til kommunene registreres som ordre slik at det dokumenteres hvor mange doser som er i hver leveranse.
	
	

	Varsling
	
	Varsle vaksinatører

Varsle frivillige hjelpere

Varsle administrativt personell

Varsle sikringspersonell


	Koordinator



	Klargjøring av lokaler
	
	Klargjøre for mottak av vaksine – kjølelagre, kontrollrutiner og sikring

Forhåndsklargjøre lokaler som skal benyttes til vaksinasjon


	Kommunelege/smittevernlege

og koordinator

Koordinator



	Registrering


	Sende ut skjema for manuell registrering i SYSVAK-registeret.

Sende ut skjema for melding av alvorlige bivirkninger og uønskede hendelser.

Sende ut vaksinasjonskort.


	Klargjøre innkallingslister fra Folkeregisteret/

SSB og evt. sende ut innkalling/benytte

internett/opprette servicetelefon.

Klargjøre registrering i SYSVAK-registeret, manuelt/elektronisk.

Klargjøre utstedelse av vaksinasjonskort. 

Klargjøre skjemaer for registrering av

bivirkninger og uventede hendelser.


	Rådmannen

Koordinator

Koordinator

Koordinator



	Informasjon


	Utarbeide informasjonsstrategi med tiltak spesielt rettet mot kommunene og massevaksinasjon. 

Kontinuerlig følge opp situasjonen og gi oppdatert informasjon til helsepersonell.

Opprette rådgivningstelefon for helsepersonell


	Utarbeide konkret informasjon til alt helsepersonell.

Utarbeide konkrete informasjonstiltak (internett,

media, intranett, brosjyrer, dokumentasjon og informasjon v/vaksinering, skilt, plakater, merking av personell).


	Kommunelege/smittevernlege

Kommunens informasjonsansvarlig/

kommunelege/smittevernlege/

koordinator/beredskapsansvarlige/andre



	Informasjonsmateriell


	Utarbeide vaksinekort

Utarbeide meldeskjema for bivirkninger

Utarbeide informasjonsmateriell om

pandemivaksinen


	Utarbeide og trykke opp informasjons- og

dokumentasjonsmateriell:

• registreringsskjema

• informasjon om bivirkninger/allergiske reaksjoner

• vaksinekort

• evt. annet informasjonsmateriellreaksjoner

• vaksinekort

• evt. annet informasjonsmateriell


	Kriseledelsen/kommunelege/

smittevernlege/informasjonsansvarlig



	Prosedyrer


	Utarbeide veiledningshefte med praktiske

prosedyrer for vaksinasjon med pandemivaksinen.


	Utarbeide praktiske prosedyrer for:

• vaksinasjon (kriterier for kontraindikasjon)

• medisinsk beredskap

• tilgjengelig medisinsk utstyr

• dokumentasjonsystem

• registrering i SYSVAK

• avviksrapportering.


	Kommunelege/smittevernlege



	Bestilling/lagring


	
	Bestille og lagre tilstrekkelig engangsutstyr.


	Koordinator



	Tilrettelegging

for vaksinasjon


	Ta imot vaksine fra vaksineprodusenten, utføre nødvendige kontrolltiltak.

Følge opp Statens legemiddelverks godkjenningsprosess for vaksinen

Pakke vaksine for utsending.

Varsle om når mottak kan forventes i kommunene

(dato og tidspunkt), leveringsmåte, volum og antall vaksinedoser.


	Etablere kriseledelse.

Bestemme tidspunkt for massevaksinasjon.

Innkalle sikringspersonell, vaksinatører, leger og frivillige hjelpere. Varsle kontaktpersoner for prioriterte grupper.

Tilrettelegge for nødvendig transporttjeneste for publikum til vaksinasjonssteder.


	Ordfører/rådmann/byrådsleder

Kriseledelsen/kommunelege/smittevernlege/

informasjonsasvarlig

Koordinator



	Innkalling til

vaksinasjon


	
	Innkalle prioriterte grupper til vaksinasjon via brev, arbeidsgiver eller fastlege.

Varsle kontaktpersoner for prioriterte grupper. 

Innkalle hele befolkningen med bruk av folkeregisterdata og media. Det må planlegges

hvem som skal møte hvor – et alternativ er å

benytte systemet for valg med lokale valgkretser.

Et system for den enkeltes tilhørighet

til fastleger kan benyttes evt. inndeling

etter skolekretser. Det må fremgå av innkallingen

hvor den enkelte skal møte. Det må

lages et tilbud for personer som oppholder

seg, men som ikke har bopel i kommunen.


	Kriseledelsen/kommunelege/smittevernlege/ informasjonsasvarlig



	Vaksine-håndtering


	Sende ut vaksine med egnet transportmiddel

f.eks kjølebil/bil, fly.


	Kontrollere alle leveranser ved mottak i

forhold til synlig brekkasje, antall doser og

temperatur under transport (frostindikator).

Ivareta sikkerhet ved oppbevaring av vaksineleveransen.

Overvåke lagringstemperatur – føre temperaturlogg.

Lagringstemperatur 2–8 °C. Vaksinen må ikke fryse.

Fordele vaksinedoser og lage kjøreplan for

utsendelse til vaksinasjonssteder og koordinere

med ansvarshavende på lokale mottak/

smittevernkontor.

Klargjøre utstyr for medisinsk beredskap som skal være tilgjengelig ved vaksinasjon.

Klargjøre engangsutstyr som skal brukes

ved vaksinasjon


	Kommunelege/smittevernlege/

koordinator



	Informasjon/

merkemateriell


	Utvide åpningstid for telefonhenvendelser

for helsepersonell


	Gi informasjon til publikum via internett, brev, møter, utdeling av brosjyrer, lokal TV, aviser og lignende.

Klargjøre materiell til merking av lokaler.

Klargjøre materiell til merking av personell.

Legge ut informasjon til lokalmedia – pressmeldinger

osv.


	Informasjonsansvarlig/kommunelege/

koordinator



	Klargjøring av

lokaler for

vaksinasjon


	
	Følgende punkter må ivaretas:

1. Åpningstid

2. Merking av lokaler

3. Installering av utstyr/klargjør kontorer osv.

4. Ivaretagelse av sikkerhet

5. Parkering, NB spesialtransport

6. Evt. bruk av køsystem

7. Logistikksystem for inn, vente, vaksinasjon,

observasjon, ut med tydelig

merking av de enkelte områder

8. Lokale tiltak for å redusere smittepress

v/vaksinasjon


	Kriseledelsen/kommunelege/

smittevernlege/koordinator



	Forberedelse av

helsepersonell


	Gi veiledning gjennom rådgivningstelefon

for helsepersonell


	Følgende punkter må ivaretas:

1. Utpeke lokal ledelse

2. Merking av personell

3. Evt. bruk av beskyttelsesutstyr

4. Gjennomgang av prosedyrer for

vaksinasjon, kontraindikasjoner,

medisinsk beredskap, dokumentasjon

og avvikshåndtering


	Kommunelege/smittevernlege/

koordinator



	Forberedelse av

hjelpepersonell

(ivaretagelse av

ikke medisinske

oppgaver)


	
	Følgende punkter må ivaretas:

1. Utpeke lokal koordinator

2. Merking av personell

3. Evt. bruk av beskyttelsesutstyr

4. Gjennomgang av prosedyrer for utførelse

av arbeidsoppgaver


	Koordinator



	Sikkerhet og

annet


	
	Følgende punkter må ivaretas:

1. Sikring av lokaler

2. Sikring av vaksinelager

3. Parkering

4. Transport


	Koordinator



	Informasjon


	Legge ut kontinuerlig oppdatert informasjon

for publikum og helsepersonell på

internett.


	Gi kontinuerlig oppdatert informasjon i lokal

media og på kommunens hjemmesider.

Sende ut pressemeldinger ved behov.

Gi informasjon tidlig til arbeidsgivere slik at

nødvendig ressursallokering kan foretas for

å sikre at alle kan møte til vaksinasjon


	Kommunelege/smittevernlege/

informasjonsansvarlig

Informasjonsansvarlig



	Vaksinehåndtering


	Håndtere etterbestillinger i hht. prioriteringslister


	Føre temperaturlogg ved alle vaksinelagre.

Oppbevaringstemperatur skal være 2–8 °C

(tåler ikke frost).

Føre kontroll med alle vaksinedoser som tas

ut av lager, da vaksinen bare tåler 1–2 dager

i romtemperatur før effekten sannsynligvis

påvirkes.


	Koordinator



	Gjennomføring

av vaksinasjon


	
	Følgende punkter må ivaretas:

1. Mottak av pasienter

2. Utlevering av informasjonsmateriell

3. Registrering av personidentitet

4. Lege tilgjengelig for å vurdere

Kontraindikasjoner og kunne håndtere

akutte situasjoner i samarbeid med

annet helsepersonell.

5. Vaksinering

6. Overvåkning etter vaksinering

7. Registrering i SYSVAK-registeret

8. Utlevering av vaksinasjonskort


	Kommunelege/smittevernlege/

koordinator



	Rapportering

av uønskede

hendelser etter

vaksinasjon


	Gjennomgå alle meldinger og overvåke

situasjonen vedr. akutte allergiske reaksjoner,

alvorlige bivirkninger og uønskede

hendelser, i samarbeid med Statens legemiddelverk.


	Innrapportere kontinuerlig melding om

alvorlige bivirkninger, akutte allergiske reaksjoner

og andre uønskede hendelser.


	Kommunelege/smittevernlege

	Evaluering


	Gjennomgå erfaringer fra alle kommuner og

gjøre analyser og forbedringstiltak basert

på innrapporterte opplysninger.


	Utføre egen evaluering av massevaksinasjon

med nødvendige endringer av eget beredskapsplanverk.


	Kriseledelsen/kommunelege/

smittevernlege/koordinator



	Forbedringer/

revisjon av

planverk


	Utarbeide forbedring av planverket og

samhandling basert på erfaringer fra pandemien.


	Revidere planverket hvert 2. år.


	Kommunelegen/smittevernlegen




Sist oppdatert:19.06.2009 

Revisjon:

· Hvert 2.år

· Umiddelbart ved endringer i beredskapssituasjonen og så snart det kommer nye nasjonale føringer av betydning for planen
Vedlegg 4, samarbeidsavtale kommune/mattilsyn:
Retningslinjer for samarbeidet mellom Mattilsynets distriktskontor og kommunen på det medisinskfaglige området, Med kommunelege menes her smittevernlege. 

Retningslinjene tar utgangspunkt i ansvarsfordelingen som følger av smittevernloven med forskrifter, kommunehelsetjenesteloven med forskrifter og matloven med forskrifter.

Referanser i parentes viser til avsnitt og kapitler i Smittevern 13, Håndbok i oppklaring av utbrudd av næringsmiddelbårne sykdommer og zoonoser. 
1.  Formål

Formålet med retningslinjene er å etablere klare og forpliktende rutiner som sikrer effektiv varsling, informasjonsflyt og samarbeid mellom …… kommune (navnet på kommunen) ved kommunelegen (medisinskfaglig ansvarlig rådgiver) og Mattilsynet, Distriktskontoret for …. (navnet på distriktet) om smittsomme sykdommer hos mennesker som kan skyldes næringsmidler, dyr eller andre kilder under Mattilsynets forvaltningsområde. Drikkevann er inkludert i begrepet næringsmidler.                                                                                                       

Formålet er også å etablere rutiner som sikrer at varslingsplikten til nasjonale myndigheter og at plikten til å sende inn smittestoffer, blir ivaretatt.

2.  Varsling fra Mattilsynet til kommunelegen

Dersom Mattilsynet får mistanke om eller kjennskap til smittsom sykdom eller smittebærertilstand hos mennesker som kan skyldes næringsmidler, dyr eller en annen kilde under Mattilsynets forvaltningsområde, skal tilsynet umiddelbart varsle kommunelegen. Dette gjelder både ved enkeltstående sykdomstilfeller og ved sykdomsutbrudd.

Dersom Mattilsynet får mistanke om eller påviser smittsom sykdom eller smittebærertilstand hos dyr som kan medføre smittefare for mennesker, skal Mattilsynet umiddelbart varsle kommunelegen. 

Dersom Mattilsynet har kjennskap til eller påviser smittestoffer, mikrobielle toksiner, kjemiske fremmedstoffer eller andre forhold i næringsmidler som indikerer fare for sykdom hos mennesker, skal Mattilsynet umiddelbart varsle kommunelegen. Dette gjelder også dersom Mattilsynet påviser slike forhold i andre kilder under sitt forvaltningsområde enn næringsmidler, dersom disse forholdene utgjør en risiko for sykdom hos mennesker. 

Dersom Mattilsynet ikke oppnår kontakt med kommunelegen, skal kommunen ved rådmannen, eventuelt fylkesmannen varsles. I mindre kommuner der kommunelegen ikke har beredskapsvakt, kan varsling via legevakten vurderes.

Varsling fra Mattilsynet til helsetjenesten kan skje med personnavn, uten at vedkommende person har gitt sitt sam​tykke, dersom kommunelegen ber om det, (jf. smittevernloven § 2-2). Varslet skal som et minimum inneholde opplysninger om den antatte sykdommen, det antatte smittetidspunktet, personens alder og bostedskommune, samt eventuelt hvilket næringsmiddel som er mistenkt og hvor det ble frambudt. For antatt smitte fra dyr skal varslet inneholde opplysninger om hvilket dyr som mistenkes og hvor det befinner seg (jf. avsnitt 5.1 i Smittevern 13). 

Varslingen skal skje på følgende måte:

· Enkeltstående sykdomstilfeller hos mennesker: Mattilsynet varsler kommunelegen via telefon, e-post eller telefaks. Mattilsynet sender deretter kopi av utfylt vedlegg C i Smittevern 13, eventuelt sammen med en vurdering. 

· Mistanke om sykdomsutbrudd hos mennesker: Mattilsynet varsler straks kommunelegen via telefon. Mattilsynet varsler Folkehelseinstituttet gjennom det internettbasert varslingssystemet på www.utbrudd.no. Mattilsynet gir utbruddets ID-kode til kommunelegen, slik at begge etater kan lese, oppdatere og supplere informasjonen om utbruddet (jf. avsnitt 5.1 i Smittevern 13). 

· Andre varsler: Mattilsynet varsler straks kommunelegen.

Dersom e-post eller telefaks benyttes, skal mottakeren bekrefte at varslet er mottatt.
3.   Varsling fra kommunelegen til Mattilsynet

Dersom kommunelegen får mistanke om eller kjennskap til smittsom sykdom eller smittebærertilstand hos mennesker som kan skyldes næringsmidler, dyr eller en annen kilde under Mattilsynets forvaltningsområde, skal kommunelegen umiddelbart varsle Mattilsynets distriktskontor. Dette gjelder både ved enkeltstående sykdomstilfeller og ved utbrudd. 
Dersom kommunelegen ikke oppnår kontakt med Mattilsynets distriktskontor, skal regionkontoret varsles.
Varsling fra kommunelegen til Mattilsynet skal ikke skje med pasientnavn uten at vedkommende pasient har gitt sam​tykke til det. Varslet skal som et minimum inneholde opplysninger om den antatte sykdommen, det antatte smittetidspunktet, pasientens alder og bostedskommune, samt eventuelt hvilket næringsmiddel som er mistenkt og hvor det ble frambudt. For antatt smitte fra dyr skal varslet inneholde opplysninger om hvilket dyr som mistenkes og hvor det befinner seg. 

Varslingen skal skje på følgende måte:

· Enkeltstående tilfeller: Kommunelegen varsler Mattilsynet via telefon, e-post eller telefaks. 

· Mistanke om utbrudd: Kommunelegen varsler straks Mattilsynet via telefon. Kommunelegen varsler Folkehelseinstituttet gjennom det internettbasert varslingssystemet på www.utbrudd.no. Kommunelegen gir utbruddets ID-kode til Mattilsynet, slik at begge etater kan lese, oppdatere og supplere informasjonen om utbruddet (jf. avsnitt 5.1). 

Hvis varslet formidles via telefon, kan den døgnåpne vakttelefonen 06040 benyttes. Dersom e-post eller telefaks blir brukt, skal mottakeren bekrefte at varslet er mottatt.

4.   Varsling fra kommunelegen til Folkehelseinstituttet og fylkesmannen

Kommunelegen har ansvaret for å påse at varslings- og meldingsplikten til Nasjonalt folkehelseinstitutt og fylkesmannen blir overholdt:

· Mistanke om utbrudd: Dersom det foreligger mistanke om eller påvist utbrudd av smittsom sykdom hos mennesker, skal kommunelegen umiddelbart varsle Folkehelseinstituttet og fylkesmannen (jf. kapittel 5). Utbruddsvarslingen skal fortrinnsvis skje gjennom det internettbaserte systemet på www.utbrudd.no.

· Varslingspliktige sykdommer: Dersom det foreligger enkelttilfeller av visse alvorlige smittsomme sykdommer som omfattes av varslingsplikten i MSIS- og Tuberkuloseregisterforskriften, skal kommunelegen umiddelbart varsle Folkehelseinstituttet og fylkesmannen (jf. kapittel 5). Folkehelseinstituttet skal varsles ved å ringe den døgnåpne Smittevernvakta på telefon 22 04 23 48. Etter at varslet er formidlet, skal kommunelegen i tillegg sende MSIS-melding på vanlig måte.

5.   Varsling og informasjon til andre instanser

Ved mistenkt eller påvist sykdomsutbrudd i befolkningen har kommunelegen ansvaret for å varsle eller informere legene i kommunen, legevakta, lokale medisinsk mikrobiologiske laboratorier og eventuelt også andre sykehusavdelinger, samt kommuneleger i nabokommuner, dersom det er nødvendig. 

Mattilsynets distriktskontor har ansvaret for å varsle Mattilsynets regionkontor og hovedkontor, i henhold til interne bestemmelser innen Mattilsynet. Mattilsynet har også ansvaret for å varsle lokale forurensningsmyndigheter samt teknisk etat og andre kommunale etater, dersom det er nødvendig.
6.   Innhenting av opplysninger, råd og bistand fra Folkehelseinstituttet

Ved mistenkt eller påvist sykdomsutbrudd kan kommunelegen kontakte Nasjonalt folkehelseinstitutt for å be om opplysninger og råd, eller anmode om bistand fra Nasjonal feltepidemiologisk gruppe (jf. kapittel 2). Folkehelseinstituttet kan kontaktes ved å ringe den døgnåpne Smittevernvakta på telefon 22 04 23 48.

7.   Ansvar, møter og samarbeidsgruppe

Ved utbrudd av smittsom sykdom blant innbyggerne i kommunen, har kommunelegen ansvaret for å lede og organisere oppklaringsarbeidet innen befolkningen. Kommunelegen har ansvaret for å iverksette eventuelle tiltak rettet direkte mot befolkningen med medhold i blant annet smittevernloven eller kommunehelsetjenesteloven med forskrifter. 

Mattilsynets ansvar inntrer dersom det er mistanke om at utbruddet kan skyldes næringsmidler, dyr eller en annen kilde under Mattilsynets forvaltningsområde. Mattilsynet har ansvaret for å lede og organisere oppklaringsarbeidet innen matkjeden. Mattilsynet har ansvaret for å iversette eventuelle tiltak rettet mot smittekilden og innenfor produksjons- og distribusjonskjeden med medhold i matloven med tilhørende forskrifter. 

Mattilsynet og kommunelegen gir hverandre opplysninger, råd og bistand slik at de kan utføre oppklaringsarbeidet innen hvert sitt ansvarsområde.

Ved utbrudd av smittsom sykdom blant innbyggerne i kommunen har kommunelegen ansvaret for å innkalle Mattilsynet og andre berørte instanser til møter, eventuelt etablere en samarbeidsgruppe for å fordele oppgaver og koordinere oppklaringsarbeidet, dersom det er behov for det.
Oppgavene til samarbeidsgruppen kan blant annet være å:

· Klargjøre hvem som har ansvar for hva, fordele oppgaver, og koordinere oppklaringsarbeidet.

· Avtale rutiner for rapportering av fremdrift og resultater, i form av møter, telefonkontakt, e-post o.l

· Bli enige om relevante tiltak og hvordan disse skal iverksettes (kapittel 12).

· Beslutte hvilke prøver som skal samles inn og hvilke laboratorieundersøkelser som skal rekvireres,

· Ta beslutninger om å inspisere mistenkte virksomheter.

· Planlegge og gjennomføre intervjuundersøkelser.

· Planlegge informasjon til befolkningen gjennom massemedia (avsnitt 5.4).

· Avtale hva informasjonen skal bestå av og hvordan den skal utformes, og hvem som skal ivareta kontakt med masse​medier og svare på henvendelser fra publikum, (avsnitt 5.4).

· Kontakte Folkehelseinstituttet for å be om opplysninger og råd, eller anmode om bistand fra Nasjonal feltepidemiologisk gruppe (kapittel 2).
· Informere andre relevante samarbeidspartnere.
· Utarbeide rapporter.
Utbrudd der pasientene er bosatt i flere kommuner, for eksempel to eller flere nabokommuner, kan også håndteres av lokale myndigheter, dersom det er overveiende sannsynlig at smittekilden er lokal. I slike tilfeller utpeker de berørte kommunelegene i samråd en leder som får ansvaret for å koordinere oppklaringsarbeidet innen helsetjenestens ansvarsområde. 

8.   Innsamling og analyse av prøvemateriale
Mattilsynet har ansvaret for å samle inn prøvemateriale og rekvirere analyser av prøver fra næringsmidler, dyr, fôr, andre innsatsvarer, miljø og enhver annen kilde innen sitt forvaltningsområde. Analysene foretas av laboratoriet som utfører oppdrag for Mattilsynet.

Kommunelegen har ansvaret for at det blir samlet inn prøvemateriale og rekvirert analyser av prøver fra mennesker, herunder pasienter, smittekontakter og mulige smittebærere. Analysene utføres ved det lokale medisinsk-mikrobi​o​logiske laboratoriet, med unntak av undersøkelse for botulinumtoksin som utføres ved Norges veterinærhøgskole, Seksjon for mattrygghet (jf. avsnitt 7.2). Ved mistanke om virus- eller parasittetiologi kan det lokale laboratoriet gi opplysning om hvor prøvematerialet skal sendes.
På vegne av og etter nærmere avtale med kommunelegen kan Mattilsynet dele ut prøvetakingsutstyr og emballasje til faecesprøver samt foreta innsamling og innsending av slike prøver fra mennesker. Kommunelegen sørger for at det blir fremskaffet nødvendige prøveglass og annet utstyr, samt emballasje og rekvisisjoner. Kommunelegen må på forhånd informere virksomheter eller pasienter om begrunnelsen og hjemmelsgrunnlaget for prøvetakingen, og gi beskjed om at Mattilsynet kommer til å dele ut og samle inn prøveglassene på kommunelegens vegne. 
9.  Innsending av smittestoffer 

Mattilsynet har ansvaret for å påse at laboratorier som utfører analyser på oppdrag fra tilsynet, ivaretar plikten til å sende inn smittestoffer til nasjonale referanselaboratorier. Samtidig skal et isolat sendes til Folkehelseinstituttet, sammen med nødvendige opplysninger, slik at Folkehelseinstituttet straks kan sammenligne smittestoff isolert fra mistenkte kilder med tilsvarende smittestoff fra pasientene i et utbrudd. Innsending til referanselaboratorier og Folkehelseinstituttet skal skje fortløpende og rutinemessig, uansett om det foreligger et sykdomsutbrudd eller ikke. 

10.   Inspeksjoner

Mattilsynet har ansvaret for inspeksjoner av:

· lokaler der mistenkte næringsmidler, fôr, innsatsvarer eller andre kilder under Mattilsynets forvaltning er produsert, videreforedlet, tilberedt, oppbevart eller frembudt,

· husdyrrom, beiteområder o.l. for husdyr, 

· systemer for drikkevannsforsyning, inkludert vannverk og nedbørsfelt, og 

· andre lokaler eller fasiliteter på ulike trinn i produksjons- og distribusjonskjeden.

11.  Intervjuer 

Ved sykdomsutbrudd blant innbyggerne i kommunen har kommunelegen ansvaret for at det blir foretatt intervjuer av pasienter og eventuelle kontrollpersoner, dersom slike intervjuer er nødvendige for oppklaringsarbeidet. Dette gjelder både ved hypotesedannende pilotintervjuer (se avsnitt 9.2 og spørreskjemaet i vedlegg F) og ved epidemiologiske undersøkelser for å etterprøve hypoteser (avsnitt 10.2). 

For hvert enkelt utbrudd blir Mattilsynet og kommunelegen enige om hvilken etat som skal foreta intervjuene og analysere opplysningene som intervjuene frembringer. 

Kommunelegen har ansvaret for å innhente informert samtykke fra pasienter som skal intervjues, normalt ved hjelp av pasientenes primærleger (jf. avsnitt 9.2.5). Dersom det er nødvendig for rask oppklaring av et utbrudd av smittsom sykdom, kan kommunelegen eller Folkehelseinstituttet etablere direkte kontakt med pasienten, pasientens foreldre eller andre pårørende, uten først å kontakte primærlegen.

Mattilsynet har ansvaret for å foreta primærintervjuer av personer som selv kontakter tilsynet med mistanke om sykdom som kan skyldes næringsmidler, dyr eller andre kilder under Mattilsynets forvaltningsområde (jf. avsnitt 4.7 og spørreskjemaet i vedlegg C). Mattilsynet skal varsle kommunelegen om slike henvendelser, som beskrevet i punkt 2 i disse retningslinjene. 

Mattilsynet har ansvaret for å innhente informasjon fra virksomheter og fra enkeltpersoner ansatt i virksomheter som produserer, videreforedler, tilbereder, serverer eller distribuerer næringsmidler eller som holder husdyr, samt fra enhver annen virksomhet som er under Mattilsynets forvaltningsområde. 

12.   Lister over instanser som skal varsles eller informeres

Kommunelegen og Mattilsynets distriktskontor har på sine respektive områder ansvar for at det blir laget og vedlikeholdt lister over personer og instanser som det er aktuelt å varsle eller informere ved mistenkt eller påvist sykdomsutbrudd i befolkningen. Listene skal inneholde informasjon om hvordan kontakt kan etableres på kort varsel, også utenfor arbeidstiden.

13.   Oppbevaring og bruk av fortrolige opplysninger

Opplysninger om personer og om virksomheter er fortrolige. Kommunelegen og Mattilsynet har begge et selvstendig ansvar for at slike opplysninger blir registrert, oppbevart, distribuert og brukt i henhold til gjeldende bestemmelser. 

14.   Vedlikehold og evaluering av retningslinjene

Retningslinjene skal evalueres årlig og revideres ved behov i forbindelse med kontaktmøter mellom Mattilsynets distriktskontor og kommunen på det medisinskfaglige området.

Retningslinjene kan også revideres i forbindelse med den evaluering som foretas etter at oppklaringen av et sykdomsutbrudd er avsluttet (jf. kapittel 13).
Liste over instanser det er aktuelt å varsle eller informere

	Aktuelle instanser:
	Adresse
	Telefon og e-post

	Kommunelegen/ smittevernlege

Aslak Hovda Lien
	IK Samhelse

Sjøgata 5

9300 Finnsnes
	Mobil 46 60 10 12

aslak.hovda.lien@midt-troms.no

	Rådmann Roy-Arne Johannessen
	Torsken kommune

9380 Gryllefjord
	Telefon 77 87 30 02
Mobil 91 59 62 48

roy-arne.johannessen@torsken.kommune.no

	Virksomhetsleder Anne Kaja Knutsen
	Torsken Kommune

9380 Gryllefjord
	Telefon 77 87 30 00

Mobil 48 13 87 95

Anne.kaja.knutsen@torsken.kommune.no

	Mattilsynet Distriktskontoret for Midt-Troms
	Storgata 46, 9300 Finnsnes
	Telefon 06 04 0

Telefon 77 87 08 00

	Mattilsynet regionkontor for Troms og Finnmark
	Postboks 197

9521 Kautokeino
	Telefon 78 48 81 00

	Nasjonalt folkehelseinstitutt *
	Postboks 4404 Nydalen

0403 Oslo
	I arbeidstiden: 21 07 70 00 

Smittevernvakta: 21 07 63 48

utbrudd@fhi.no


	Folkehelseinstituttets referanselaboratorium
	Postboks 4404 Nydalen

0403 Oslo
	22 04 24 24

SMAN-Reflab@fhi.no


	Fylkeslegen i Troms
	Troms Fylkeskommune, Strandveien 13, 9007 Tromsø
	Telefon 77 78 80 00

	Medisinsk mikrobiologisk laboratorium
	UNN, 9038 Tromsø
	Telefon 77 62 60 00

	Senja Lab
	Sjøgata 5, 9300 Finnsnes
	Telefon 77 85 07 40

	Fylkesmannens miljøvernavdeling
	Troms Fylkeskommune. Strandveien 13. 9007 Tromsø
	Telefon 77 78 80 00

	Legekontorene i Torsken
	Gryllefjord legekontor

Sifjord legekontor
	Telefon 77 87 31 30

Telefon 77 87 31 50

	Legevakta
	
	Telefon 77 87 14 00

	Legekontoret på Skaland
	Kommunehuset

9385 Skaland
	Telefon 77 85 91 00

	Smittevernlege i Lenvik

Anna Sofie Chaboud
	Finnsnes legekontor

Postuttak

9305 Finnsnes
	Telefon 77 87 14 10

Mobil 91 54 40 49

	Finnsnes Dyreklinikk
	Postboks 228

9300 Finnsnes
	Telefon 77 84 09 07



	Senja Dyreklinikk
	
	Mobil 99 54 10 83



	Norges veterinærhøgskole (botulinumtoksin)
	Seksjon for mattrygghet

Hygienelaboratoriet

Postboks 8146 Dep

0033 Oslo
	22 96 48 40

hyglab@veths.no

	Veterinærinstituttet
	Veterinærinstituttet i Harstad

Havnegata 4

9480 Harstad
	77 04 15 50

vih@vetinst.no



* Disse instansene omfattes av regelverkets bestemmelser om pliktig varsling (jf. kapittel 5).TC  \l 2 "Vedlegg H

Eksempel på introduksjonsbrev ved pilot​intervju av pasienter"
Vedlegg 5, prioriteringsliste for vaksine ved pandemisk influensa samt plan for massevaksinasjon
Sist oppdatert:	 19.06.09					Av: Aslak Hovda Lien


Neste oppdatering: 7.7.2010					Ansvarlig: Aslak Hovda Lien 	 

